Keila kultuuripreemia

Keila linna kultuuripreemia, ka Keila kultuuripreemia on Keila linna tunnustusavaldus tunnustus- ja tänupreemiana eriti silmapaistvate saavutuste eest või sügavamat tähendust omavate Keila linna kultuurielu elavdanud või linna nime austanud kestvamate teenete eest, s.o. elutööpreemiana.

Keila kultuuripreemia asutas 1997. aastal Keila Linnavolikogu.

Keila linna kultuuripreemia andmisel käsitletakse kultuurielu laiemas tähenduses, s.o. antud mõistega on hõlmatud looming, haridus, kasvatus, teadus, rahvakultuur, sport jt valdkonnad. Selle suuruseks on 3000 eurot ühe kultuuripreemia saaja kohta ja seda võib sama isik saada korduvalt. Kultuuripreemiaga kaasneb Keila linna aukiri.

 Laureaadid 
 1997 

 Aksel Telgmaa (suure panuse eest Eesti kultuuri säilimisse eesti kooli originaalõpikute loojana)
 Ülo Jõgi (sõjaajaloolise raamatu ""Erna" legendid ja tegelikkus" eest ning aastatepikkuse töö eest noorte lasketreenerina Keilas)

 1998 

 Ene Oja (elutöö eest Keila kultuur- ja hariduselu edendajana, traditsioonide säilitajana ning kultuurielu kroonikuna)
 Mati Mandel (töö eest, mille tulemuseks on raamat 1944. aasta sõjasündmustest Keila ümbruses, mälestuskivi lahinguis langenuile, mälestusristi veteranidele, samuti arheoloogilise uurimistöö eest Keilas)
 Kuldar Hütt (viljaka töö eest metallikunstnikuna, käsitöö traditsioonide hoidjana ning näituse "47 aastat käed rauased" eest)

 1999 

 Ruth Kukner (elutöö eest haridus- ja kultuurivallas)
 Helgi Rõõmussaar (elutöö eest laste esteetilisel kasvatamisel)
 Andres-Aare Tooming (pikaaegse töö eest tantsukultuuri edendamisel ja propageerimisel ning noorte tantsijate kasvatamisel laste ja noorte tantsuansambli Spekter asutajana ning kauaaegse kunstilise juhina)

 2000 

 Eva Allast (töö eest saksa keele ja kultuuri õpetamisel ja propageerimisel ning kultuurikontaktide vahendamisel)
 Andrus Loog ja Jüri Pere (töö eest inimese ja elu hoidmisel, ära märkides eelmisel aastal Keila Haiglas teostatud edukat jäseme retransplantatsiooni operatsiooni)
 Milvi Korsen (pikaajalise eduka loomingulise tegevuse eest rahvamuusika alal)

 2001 

 Koit Kirber (kauaaegse viljaka muusikaalase tegevuse eest Keilas, maakonnas ja vabariigis)
 Helvi Jürisson (elutöö eest luuletaja, lastekirjaniku ja tõlkijana)
 Vilve Nilk (pikaajalise töö eest rahvakultuuri traditsioonide edasikandmisel)

 2002 

 Reet Leemets (kultuurielu edendamise eest)
 Leili Venda (elutöö eest)

 2003 

 Mati Strauss (pikaajaliste teenete eest muinsuskaitses ja 2002. aastal ilmunud koguteose "Vabadussõja mälestusmärgid" koostamise eest)
 Irja Põlluveer (viljaka treeneri ja pedagoogi töö eest ning Keila spordielu edendamise eest)
 Pilvi Põldmaa (tulemusrikka töö eest Harjumaa Muuseumi loomisel ja juhtimisel ning Keila linna kultuurielu edendamisel)

 2004 

 perekond Teppo (kõrgetasemelise muusikalise tegevuse eest)
 Heli Nurger (Keila linna tutvustavate trükiste koostamise eest 2003. aastal ja pedagoogilise töö eest Harjumaa Muuseumis)
 Juula Virroja (elutöö eest koorijuhi ja muusikaõpetajana)

 2005 

 Jaanus Väljamäe (panuse eest spordi- ja noorsootöö arendamisel Keila linnas)
 Riina Sippol (panuse eest Keila linna sotsiaaltöö arendamisel)
 Lii Sepp (kauaaegse tegevuse eest keskkonnahariduse ja noorsootöö edendamisel)

 2006 

 Aivar Põldvee (teenete eest Keila linna kultuurielu pikaajalisel kujundamisel)

 2007 

 Otto Pruuns (elutöö eest kabe edendamisel Keila linnas)
 Katrin Sassi (kultuurielu edendamise eest Keila linnas)

 2008 

 Maret Pärnamets (noortega tehtud töö eest Keila linnas)
 Priit Idarand (spordi- ja terviseliikumise edendamise eest Keila linnas aastatel 1997–2007)

 2009 

 Tiiu Jalakas (väsimatu kultuuri-, kunsti- ja sotsiaaltöö alase tegevuse eest)
 Helle Perens (elutöö eest paekivi uurimisel ja taasväärtustamisel)
 Sirje Rannamets (kunstisädeme levitamise eest Keilas)

 2010 

 Ilma Adamson (Keila rahvatantsuelu rikastamise eest)
 Tiina Sinijärv (noortele pühendumise eest)
 Leino Mägi (olulise panuse eest Keila terviseradade loomisel ja arendamisel)

 2011 

 Tiia Peenmaa (pühendumise eest Keila muusika- ja kultuurielule)
 Anneli Teimann (pikaajalise tegevuse eest keilalaste loovuse edendamisel)

 2012 

 Anu Matteus ja Arvo Pihlamets (Keila koorimuusika edendamise ja järjepidevuse hoidmise eest)
 Mall Siniveer (Keila kultuuri- ja ajalooväärtuste hoidmise eest)
 Valdo Rüütelmaa (Keila puhkpillimuusika traditsioonide taastamise ja kõrgel tasemel hoidmise eest)

 2013 

 Pille Metsson (professionaalse muusikaelu edendamise eest Keila linnas)
 Liivia Telgmaa (suurepärane õpetaja, eesti keele ja kultuuri kandja)
 Anneli Pärlin ja Liisi Viigisalu (laste-, noorte- ja peresõbraliku linna maine kujundamise eest)

 2014 

 Rutt Enok (kauaaegse pühendunud tegevuse eest raamatukogunduse valdkonnas)
 Sirje Aija (võimlemisharrastuse järjepidevuse loomise ja hoidmise eest)

 2015 

 Mairoos Kala (elutööpreemia suure panuse eest Keila linna haridus- ja kultuuriellu)
 Jaanus Paalberg (pikaajalise treeneritöö eest ja noorte väärtushinnangute kujundamisel läbi võitluskunsti)

 2016 

 Aare Lepiksaar (kultuuriürituste korraldamise ning noortes muusikahuvi sütitamise eest)
 Tarmo Hein (linna spordipoliitika kujundamise ja noorte korvpalli edendamise eest)

 2017 

 Sille Apri (kes suure pühendumusega õpetab lapsi muusikat armastama)
 Pille Karras (rahvamuusika hoidmise ja väärtustamise eest)

 2018 

 Aire Toms (rahvakultuuripärandi hoidmise ja levitamise eest läbi rahvatantsu)
 Targo Kaldoja (Keila jalgpallikogukonna kasvatamise eest)

 2019 

 Riine Rozin ja Malle Saaroja (kogukonnakeskuse Vaarikas Vahukoorega loomise eest)

 2020 

 Kai Kulbok (noorte hääle võimendaja, mentor ja eeskuju)
 Kaja Hõimoja (on kogukonda kaasates rikastanud Harju Maakonnaraamatukogu tegevust)
 Keila Sõpruslinnade Selts (linna kultuurimälu hoidja ja sõprussidemete edasikandja)

 2021 
 Aadu Kroon (Keila elu ja sündmuste jäädvustaja) 

 2022 

 Agu Veetamm (pühendunud Keila Lehe toimetajale Keila elu pikaaegse kajastamise eest)
 Margus Minn (suurepärasele muusikule Keila kultuurielu rikastamise eest) 

 2023 
 Üllar Kerde ja Peep Pahv, korvpallitreenerid ja spordiedendajad

 2024 
 Arnd Matthias Burghardt – vaimulik, EELK Keila Miikaeli koguduse õpetaja

 2025 
 Merike Kuklase – Keila Kooli administraator ning kultuurikorraldaja

2026
Sirje Kriisa – märkimisväärse ja pikaajalise panuse eest Keila kultuuriellu ning unikaalse köite- ja nahakunsti säilitamise ja väärtustamise eest
Toni Meijel – silmapaistva töö eest ujumistreenerina

Viited

Välislingid
Keila kultuuripreemia. Keila linna koduleht

Kategooria:Keila
Kategooria:Eesti kultuuriauhinnad